Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7150. Il-EUR-Lex hu l-aċċess fuq l-internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7166. Il-EUR-Lex hu l-aċċess fuq l-internet għal-liġi Ewropea. Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni tal-Kunsill 2014/145/PESK u fir-Regolament tal-Kunsill (UE) Nru 269/2014 fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina. Ir-raġunijiet għan-nomini ta' dawk il-persuni jidhru fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II għar-Regolament tal-Kunsill (UE) Nru 269/2014, sabiex jiksbu awtorizzazzjoni biex jużaw il-fondi ffriżati għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni kkonċernati jistgħu jibagħtu talba lill-Kunsill, flimkien ma' dokumentazzjoni ġustifikattiva, biex id-deċiżjoni li huma jiġu inklużi fil-lista msemmija hawn fuq terġa' tiġi kkunsidrata, fl-indirizz li ġej: Qed tinġibed ukoll l-attenzjoni tal-persuni kkonċernati għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kundizzjonijiet stabbiliti fl-Artikolu 275(2) u l-Artikolu 263(4) u (6), tat-Trattat dwar il-Funzjonament tal-Unjoni Ewropea. L-attivitajiet kummerċjali tal-impriżi kkonċernati huma: għal Carlyle: ġestjoni tal-assi alternattiva globali, għal IPG: manifattura u forniment ta' ppakkjar industrijali u tagħmir relatat. Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7201 – Carlyle/Industrial Packaging Group, fl-indirizz li ġej: L-attivitajiet kummerċjali tal-impriżi kkonċernati huma: għal DT: grupp tat-telekomunikazzjonijiet integrat attiv primarjament fl-Ewropa, għal GTS: fornitur ibbażat fuq l-infrastruttura tas-servizzi tat-telekomunikazzjonijiet u attiv fis-soluzzjonijiet magħmula apposta għat-teknoloġija tal-informazzjoni u tal-komunikazzjoni fir-Repubblika Ċeka, fl-Ungerija, fil-Polonja u fir-Rumanija. Wara eżami preliminari, il-Kummissjoni ssib li l-operazzjoni nnotifikata tista' taqa' fl-ambitu tar-Regolament tal- dwar l-Għaqdiet. Madanakollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtu kwalunkwe kumment li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7109 – Deutsche Telekom/GTS, fl-indirizz li ġej: L-Isvezja Klassi 2.4 Ħobż, ikel tal-għaġina, kejkijiet, ħlewwiet, gallettini u oġġetti oħra tal-furnar Dan il-prodott huwa tip ta' ħobż bl-isem ta' Upplandskubb. L-upplandskubb huwa tip ta' ħobż rustiku li jista' jkun ta' lewn kannella jixbaħ dak tal-pepparkaka (gingerbread) jew ta' lewn kannella fil-griż. L-upplandskubb jinħema f'forma ta' ċilindru b'dijametru ta' bejn 16 u 23 cm. Dan it-tip ta' ħobż jitqiegħed fis-suq wara li jinqasam minn fuq għal isfel f'erba' biċċiet. Kull biċċa ħobż imqatta' għandha forma ta' kwart ta' ċirku, b'angolatura ta' madwar disgħin grad. It-tul u l-għoli tal-biċċiet ta' ħobż imqatta' li jinħarġu għall-bejgħ ivarjaw. L-upplandskubb ma għandux qoxra. Il-ġenb ittundjat tal-ħobża huwa relattivament lixx, u għandu superfiċje ratba. Il-konsistenza tal-ħobża hija fina u kumpatta, u l-qalba hija soda u xi ftit twaħħal, b'toqob żgħar. L-għaġna tal-ħobża għandha wkoll konsistenza granulari, u li titfarrak. Dan it-tip ta' ħobż huwa niedi, u jħalli togħma pjuttost qawwija wara li jittiekel. Riħa: Minn ftit qawwija sa medjament qawwija, b'aroma ta' segala xi ftit qarsa u ħelwa fl-istess ħin, u riħa delikata ta' ġulepp, ta' ħmira u ta' ħruq. Togħma: Togħma xi ftit ħelwa, bi preżenza prominenti ta' ġulepp u ta' ċereali, l-aktar ta' segala. It-togħma li jħalli dan il-ħobż wara li jittiekel hija waħda ftit qarsa, u biss ftit mielħa u aċiduża. Dan il-ħobż jista' jinbiegħ frisk jew iffriżat. Id-dqiq tas-segala għandu jkun ta' tip prodott f'Uppland b'segala mkabbra f'dik iż-żona ġeografika. Id-dqiq tas-segala jintaħan permezz ta' ħaġra tat-tħin magħmula mill-ġebel, jew permezz ta' magna tat-tħin. Id-dqiq għandu jkun integrali u ta' konsistenza ħoxna, u għandu jkun fih il-partijiet kollha tas-segala, jiġifieri l-qalba, ir-raħs u l-qoxra. Id-dqiq tas-segala m'għandux jiġi mgħarbul. Id-dqiq tal-qamħ għandu jkun ta' tip prodott f'Uppland b'qamħ imkabbar f'dik iż-żona ġeografika. Id-dqiq tal-qamħ jiġi mitħun permezz ta' ħaġra tad-dħin magħmula mill-ġebel, jew permezz ta' magna tat-tħin. Id-dqiq tal-qamħ jista' jintuża mgħarbul jew kif inhu. Il-ġulepp li jintuża huwa dak tat-tip tradizzjonali, jiġifieri l-ġulepp ħafif jew il-ġulepp skur. Għall-upplandskubb ma għandux jintuża ġulepp tal-ħobż, ġulepp iswed, ġulepp tal-ħelu, ġulepp abjad jew tipi oħra ta' ġulepp. Mad-dqiq jistgħu jiġu miżjuda vitamini tal-grupp B. L-uniku addittiv li jista' jintuża għal mad-dqiq hu l-aċidu assorbiku (E300), li hu antiossidant. Ir-restrizzjonijiet ta' hawn fuq rigward l-ingredjenti għandhom l-għan li jiggarantixxu l-kwalità tradizzjonali ta' dan il-ħobż. Dan il-prodott għandu jiġi ppreparat fiż-żona ġeografika ddefinita. Il-ħobż jinħema f'forma ta' ċilindru permezz ta' banjumarija. L-upplandskubb għandu jiġi tikkettat jew mgħammar b'marka ta' tip ieħor fiż-żona ġeografika ddefinita, bħala garanzija dwar l-oriġini tiegħu. Il-ħobż jista' jiġi mqatta' u ppakkjat barra miż-żona ġeografika. Ladarba jiġi mqatta', għandu jiġi ppakkjat immedjatament sabiex ma tonqosx il-kwalità, u b'mod partikolari sabiex il-prodott ma jinxifx. Il-kitba fuq l-imballaġġ tal-upplandskubb għandha tinkludi l-elementi li ġejjin: Il-marka uffiċjali tal-Unjoni Ewropea tad-denominazzjoni protetta ta' oriġini Id-data ta' meta nħmiet il-ħobża u tagħrif dwar jekk ġietx iffriżata Isem u indirizz tal-manifattur Tista' ssir referenza għal ditti privati sakemm dawn ma jkollhomx għan ta' tifħir jew jkunu intenzjonati li jqarrqu bil-konsumatur. Iż-żona ġeografika ta' Uppland hija relattivament ċatta, bl-eċċeżżjoni ta' ftit għoljiet żgħar. Il-biċċa l-kbira tal-partijiet ta' ġewwa taż-żona ġeografika jikkonsistu minn artijiet taflija fertili, filwaqt li l-għoljiet żgħar huma mgħottija b'moreni. Il-pajsaġġ taż-żona huwa karatterizzat mill-eskers, bħal pereżempju l-esker ta' Uppsala jew ta' Stokkolma, li ffurmaw meta nħall l-inlandsis. L-Istitut Svediż tal-Meteoroloġija u tal-Idroloġija (SHNI) jiddeskrivi l-klima ta' Uppland kif ġej: "Wara Öland u Gotland, Uppland fiha l-iżgħar għoljiet fil-pajjiż; l-altitudni massima hi ta' 113m fuq il-livell tal-baħar. B'hekk it-temperaturi jiġu ddeterminati skont id-distanza mill-baħar min-naħa tal-Lvant, u sa ċertu punt mil-lag ta' Mälaren min-Nofsinhar. It-temperaturi medji waqt l-aktar xhur kesħin tas-sena jvarjaw minn bejn – 3 °C fi Frar fil-gżejjer li jinsabu l-aktar fuq barra fl-arċipelagu ta' Stokkolma, sa – 5 °C li ġew irreġistrati f'Jannar fiż-żona li tinsab l-aktar 'il ġewwa lejn it-Tramuntana. F'Lulju, li hu l-aktar xahar sħun tas-sena, it-temperatura medja tilħaq madwar 16 °C kważi fiż-żona kollha. L-aktar temperatura baxxa hija ta' 15,5 °C, li s-soltu tiġi rreġistrata fuq il-kosta tal-Grigal, filwaqt li l-ogħla temperatura hija ta' 17 °C, kif imkejla fiċ-ċentru ta' Stokkolma. L-aktar livelli baxxi tax-xita fis-sena s-soltu jiġu rreġistrati fuq il-gżejjer l-aktar imbiegħda, u dawn ma jaqbżux il-450 mm. L-ogħla livelli tax-xita fis-sena s-soltu jilħqu s-650 mm fuq il-kosta tal-Grigal." L-agrikoltura ġiet żviluppata b'mod armonjuż mal-karatteristiċi ġeoloġiċi u topografiċi tal-post, kif ukoll mat-tip ta' art u mal-klima taż-żona ġeografika. F'Uppland, it-tkabbir tas-segala ilu jingħata importanza partikolari sa mill-Medjuevu. Qrib l-1570, bejn 33 % u 50 %, u f'ċertu żoni, anki iktar minn 50 % tas-superfiċje għat-tkabbir tal-uċuħ taċ-ċereali kienu jintużaw għat-tkabbir tas-segala. It-tkabbir tal-qamħ beda aktar tard, u sar stabbilit madwar il-bidu tas-seklu XIX, kif ġara bit-tkabbir tal-piżelli, tal-ħafur u ta' wċuħ imħallta. Dak iż-żmien, bejn 10 % u 20 % tal-uċuħ taċ-ċerali kienu jikkonsistu minn qamħ. Karatteristiċi tipiċi tal-upplandskubb huma li dan il-ħobż isir b'segala u qamħ imkabbra fiż-żona ġeografika ddefinita, u li wara li jiżdiedu l-ġulepp, l-ilma u l-ħmira, it-taħlita tiġi magħġuna u titħalla tiffermenta f'temperatura baxxa għal ħin twil. Wara l-għaġna titqiegħed fil-forma, titgħatta b'għatu u titħalla f'banjumarija għat-tul biex tinħema. Dan il-ħobż ma jinħemiex fil-forn. L-upplandskubb jinħema f'forma ċilindrika mgħottija b'għatu. Tradizzjonalment jintuża kontenitur tal-landa, flixkun jew kontenitur tal-ħalib b'għatu. Il-forma tista' tesa' bejn 2 litri u 8 litri. Wara li jinħema, il-ħobż għandu jitħalla jistrieħ għal bejn 10 sigħat u 24 siegħa f' biċċa drapp apposta. Wara jkun jista' jinqata'. Il-proċess tal-ħami tal-upplandskubb skont il-metodu speċifiku huwa ħila manwali li għandha tkun akkumpanjata minn għarfien tajjeb dwar l-aqwa mod ta' trasformazzjoni tal-materja prima, kif ukoll għarfien tajjeb dwar it-tagħmir li jintuża sabiex jiġu żgurati l-kwalitajiet intrinsiċi tal-ħobż. Minħabba li l-upplandskubb jista' jsir minn tipi differenti ta' dqiq integrali u jista' jiġi msajjar f'kontenituri ta' daqsijiet differenti u fuq kukers tal-elettriku, tal-gass jew li jaħdmu bil-ħatab, jeħtieġ li jiġi trażmess l-għarfien dwar id-dqiq, l-ilma, id-daqs tal-forma u l-ħinijiet tat-tisjir u tat-tlugħ tal-ħobż bil-ħmira, li għandhom jiġu adattati għal ċirkostanzi differenti. Bħat-tagħmir li jintuża għall-ħami tal-upplandskubb, l-għarfien dwar it-tisjir ta' dan il-ħobż jintiret minn ġenerazzjoni għal oħra. L-upplandskubb huwa tip ta' ħobż rustiku li jista' jkun ta' lewn kannella jixbaħ dak tal-pepparkaka (gingerbread) jew ta' lewn kannella fil-griż. Qabel jinqata', il-ħobż ikun f'forma ta' ċilindru b'dijametru ta' bejn 16 cm u 23 cm. Il-forma ċilindrika tista' tesa' bejn 2 litri u 8 litri. Iċ-ċilindru tal-ħobż jinqata' f'erba' biċċiet, minn fuq għal isfel. Kif diġà ġie deskritt, l-upplandskubb jitqiegħed fis-suq wara li jinqasam minn fuq għal isfel f'erba' biċċiet. Tipikament, kull biċċa ħobż imqatta' għandha forma ta' kwart ta' ċirku, b'angolatura ta' madwar disgħin grad. Il-karatteristiċi speċifiċi tal-upplandskubb huma relatati mill-qrib ħafna mal-morfoloġija, mal-klima u mal-prattiki tal-biedja li jintużaw fiż-żona ġeografika. Mill-aspett ġeografiku, l-Isvezja hija mifruxa tul 14-il grad ta' latitudni u 13-il grad ta' lonġitudni, u dan jirriżulta fil-ħolqien ta' żoni klimatiċi differenti fl-istess pajjiż. Anki l-impatt tal-inlandsis fuq l-artijiet taż-żona ġeografika jinteraġixxi maż-żoni klimatiċi, u jiddetermina liema tipi ta' wċuħ jistgħu jiġu mkabbra b'riżultati tajbin. L-Uppland jitqies bħala l-ewwel żona fl-Isvezja fejn bdiet tiġi mkabbra s-segala, u huwa probabbli li din iddaħħlet mill-Finlandja, fejn dan it-tip ta' ċereali kien magħruf sa minn qabel l-introduzzjoni tal-Kristjaneżmu, filwaqt li r-rabtiet bejn il-Finlandja u l-Uppland ilhom jeżistu għal ħafna żmien. L-introduzzjoni tas-segala f'Uppland seħħet parzjalment minħabba l-fatt li hija relattivament sensittiva għan-nixfa, u għaldaqstant hija tajba biex titkabbar f'tipi ta' ħamrija bħal dik ta' Uppland, u parzjalment minħabba li fi żminijiet medjevali kien hemm talba għal segala ta' kwalità għolja għat-tisjir u l-ħażna mill-immigranti Ġermaniżi fil-kapitali tal-Isvezja li tinsab fil-qrib (f'Uppland). Il-produzzjoni tal-ħobż magħmul mis-segala fir-reġjuni storiċi tal-Isvezja, li minnhom tagħmel parti l-Uppland, ġiet dokumentata minn Olaus Petri (1493-1552), li jindika li dan il-ħobż ilu jsir hemm sa mit-tieni nofs tas-seklu XVI. Fid-dokumenti jissemma li fis-seklu XVI l-irziezet irjali ta' Uppland żiedu t-tkabbir u l-produzzjoni tas-segala grazzi għall-kundizzjonijiet naturali tajbin tal-post, u permezz tal-iżvilupp ta' tekniki ġodda tal-agrikoltura. Minn aspett storiku, dan għen biex Uppland isir reġjun esportatur taċ-ċereali. Għalhekk, huwa probabbli ħafna li l-upplandskubb ilu minn dejjem isir mill-istess tipi ta' ċereali mkabbra fil-post. Il-ħobż magħmul mis-segala mkabbra fiż-żoni lokali kien ilu meqjus bħala l-ħobż prinċipali tal-provinċja mill-medjuevu sas-seklu XX. Il-ħobż magħmul mill-qamħ kien isir biss f'każijiet eċċezzjonali, u kien wara t-tieni nofs tas-seklu XX li dan it-tip ta' ħobż sar 'in-norma' f'Uppland. In-norma f'dan ir-reġjun kien il-ħobż iebes u jqarmeċ moħmi fil-forn (spisbröd), li jsir mis-segala u li huwa tajjeb għall-ħżin. F'Uppland, żmien il-Milied huwa tradizzjonalment meqjus bħala l-perjodu meta l-ikel li jittiekel ikun ta' ċertu rikkezza alimentari. Xhieda bil-fomm u bil-kitba jindikaw li l-upplandskubb li kien isir fi żmien il-Milied kien ikun fih ukoll id-dqiq tal-qamħ, li kien esklussiv, u li dan il-ħobż kien maħsub l-ewwel biex jinbiegħ lill-popolazzjoni rurali, imbagħad lil dik urbana. Minħabba li huwa aktar diffiċli li wieħed jagħmel l-upplandskubb milli jagħmel l-ispisbröd, jeħtieġ li dak li jkun ikollu għarfien u ħiliet speċjalizzati, kif ukoll aċċess għal tipi ta' dqiq ta' kwalità għolja miż-żona msemmija. Il-preparazzjoni tal-ħobż, li tinkludi żmien twil ta' tlugħ u ħami f'temperatura baxxa, u perjodu ta' tkessiħ filwaqt li jkun imgeżwer f'għadd ta' ċraret li jżommu l-umdità fil-ħobża, tgħin biex il-ħobż jiżviluppa t-togħma bnina u partikolari tiegħu u biex iżomm aktar fit-tul. Anki z-zokkor li fih il-ħobż jgħin biex tiżviluppa t-togħma, u biex dan il-prodott iżomm aktar fit-tul. Il-forma ċilindrika tal-ħobża tgħin biex din issir sew minn kull naħa, u l-forma tal-landa u tal-borma tal-banjumarija huma konvenjenti minħabba li jistgħu dejjem jerġgħu jintużaw mill-ġdid, anki għall-ħami ta' prodotti oħra. Dawn il-karatteristiċi kollha, meta jitqiesu flimkien, jagħtu lil dan il-ħobż il-karattru uniku li jiddistingwih fit-tradizzjoni tal-ħami tal-ħobż. Ir-reputazzjoni tajba li jgawdi minnha l-upplandskubbs hija r-riżultat ta' diversi fatturi. L-iskola teknika tal-ekonomija domestika ta' Uppsala, li nfetħet fl-1895, kienet toffri korsijiet dwar it-tisjir, l-alimentazzjoni u l-ekonomija domestika lill-għalliema u lin-nisa tad-dar. L-iskola teknika żiedet il-ħobż mal-ġabra tagħha ta' riċetti, u b'hekk għenet biex l-għarfien dwar dan il-ħobż jinxtered fost l-istudenti nisa fil-pajjiż kollu, bħala eżempju ta' tip ta' ħobż reġjunali. Fil-kitbiet dwar it-tradizzjonijiet gastronomiċi tar-reġjun ta' dak iż-żmien, l-upplandskubb jissemma bħala eżempju reġjonali tipiku. Carina Eliardsson, minn Getingarne, tikkonferma li l-upplandskubb huwa parti sħiħa mit-tradizzjonijiet rurali, u li fiż-żoni rurali din il-ħobża kienet issir fi żmien il-Milied. Hija ssemmi wkoll li r-riċetta attwali tagħha kienet ingħatatilha mingħand in-nanna ta' ħatinha. Xhieda konvinċenti ħafna dwar ir-reputazzjoni tajba tal-upplandskubb huwa l-fatt li l-prefett ta' Uppsala ta' spiss iħobb jinkludi dan il-ħobż fil-menus imħejjija apposta għal meta jkunu se jsiru żjarat minn delegazzjonijiet barranin. Bħala parti mit-tħejjija ta' din l-applikazzjoni saru diversi appelli u ġew intervistati madwar erbgħin ruħ rigward riċetti, tradizzjonijiet, esperjenzi u memorji relatati mal-upplandskubb. Dawn l-intervisti, flimkien mas-sorsi bil-miktub, jikkonfermaw li l-upplandskubb joriġina mill-Uppland.
Extracted from C_079_2014.html